CELEX: 62017CN0384
Language: el
Date: 2017-06-27 00:00:00
Title: Υπόθεση C-384/17: Αίτηση προδικαστικής αποφάσεως την οποία υπέβαλε το Szombathelyi Közigazgatási és Munkaügyi Bíróság (Ουγγαρία) στις 27 Ιουνίου 2017 — Dooel Uvoz-Izvoz Skopje Link Logistik N&N κατά Budapest Rendőrfőkapitánya

25.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 318/6
            
         Αίτηση προδικαστικής αποφάσεως την οποία υπέβαλε το Szombathelyi Közigazgatási és Munkaügyi Bíróság (Ουγγαρία) στις 27 Ιουνίου 2017 — Dooel Uvoz-Izvoz Skopje Link Logistik N&N κατά Budapest Rendőrfőkapitánya
   (Υπόθεση C-384/17)
   (2017/C 318/10)
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγουσα: Dooel Uvoz-Izvoz Skopje Link Logistik N&N
   
      Καθού: Budapest Rendőrfőkapitánya
   
      Προδικαστικά ερωτήματα
   
   
               1)
            
            
               Είναι η απαίτηση της αναλογικότητας η οποία προβλέπεται στο άρθρο 9α της οδηγίας 1999/62/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (1), όπως η απαίτηση αυτή έχει ερμηνευθεί από το Δικαστήριο της Ευρωπαϊκής Ένωσης στην απόφαση της 22ας Μαρτίου 2017 επί των συνεκδικασθεισών υποθέσεων C-497/15 και C-498/15, Euro-Team (EU:C:2017:229), άμεσα εφαρμοστέα διάταξη της οδηγίας;
            
         
               2)
            
            
               Σε περίπτωση που η απαίτηση της αναλογικότητας η οποία προβλέπεται στο άρθρο 9α της οδηγίας 1999/62/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής, όπως η απαίτηση αυτή έχει ερμηνευθεί από το Δικαστήριο της Ευρωπαϊκής Ένωσης στην απόφαση της 22ας Μαρτίου 2017 επί των συνεκδικασθεισών υποθέσεων C - 497/15 και C-498/15, Euro-Team (EU:C:2017:229), δεν συνιστά άμεσα εφαρμοστέα διάταξη της οδηγίας:
               έχει η σύμφωνη προς το δίκαιο της Ένωσης ερμηνεία του εθνικού δικαίου την έννοια ότι επιτρέπει και επιτάσσει την εκ μέρους του εθνικού δικαστηρίου και της εθνικής διοικητικής αρχής συμπλήρωση –χωρίς την επέμβαση του εθνικού νομοθέτη– της κρίσιμης εν προκειμένω ουγγρικής νομοθεσίας με την προσθήκη των ουσιαστικών κριτηρίων αναλογικότητας που καθορίζονται στην απόφαση του Δικαστηρίου της Ευρωπαϊκής Ένωσης της 22ας Μαρτίου 2017 επί των συνεκδικασθεισών υποθέσεων C-497/15 και C-498/15, Euro-Team (EU:C:2017:229);
            
         
      (1)  ΕΕ 1999, L 187, σ. 42.